เปิดเย้ยกฎหมาย ตร.ทลายบ่อนดอนเมือง ล็อก41เซียนเต๋า
กองปราบฯประสานตำรวจ นครบาล บุกทลายบ่อน เกียรติ ดอนเมือง เปิดเล่นภายในร้านเคดีเอ็มสุราต่างประเทศ ชนิดเย้ยกฎหมายริมถนนสรงประภา จนมีพลเมืองดีทนไม่ไหวทำหนังสือร้องเรียนไปยัง รรท.ผบก.ป.ว่า มีผู้ลักลอบเล่นการพนันมานานแล้ว จึงนำกำลังเข้าจับกุมได้นักพนัน 41 คน พร้อมของกลางดำเนินคดี,กองปราบฯบุกทลายบ่อนไฮโลรายนี้ เปิดเผยขึ้นเมื่อเวลา 22.00 น. วันที่ 18 มี.ค. พ.ต.อ.จิรภพ ภูริเดช ผกก.1 บก.ป.พร้อมกำลังตำรวจกองปราบปราม ตำรวจชุดสืบสวน บก.สส.บช.น. ชุดสืบสวน กก.สส.บก.น.2 ชุดสืบสวน สน.ดอนเมือง และเจ้าหน้าที่ทหารกว่า 40 นาย เข้าจับกุมบ่อนไฮโลภายในร้านเคดีเอ็มสุราต่างประเทศ เลขที่ 61 ถนนสรงประภา แขวงดอนเมือง เขตดอนเมือง กทม.,บ่อนเกิดเหตุเป็นอาคารชั้นเดียวจำนวน 1 ห้อง ปลูกเป็นแถวแบ่งให้เช่า เปิดเป็นร้านขายสุราต่างประเทศบังหน้า ภายในร้านไม่มีเหล้าแม้แต่ขวดเดียว พบนักพนันกำลังหน้าดำคร่ำเครียดแทงไฮโลกันอยู่ เมื่อเห็นเจ้าหน้าที่พากันแตกตื่นพยายามหนีแต่ไม่สำเร็จ จับกุมได้ทั้งหมด 41 คน พร้อมอุปกรณ์การเล่นไฮโลประกอบด้วย แผ่นบอกแต้ม 1 แผ่น ลูกเต๋า จานรองพร้อมฝาครอบ ไม้เขี่ย ชิพ และเงินสดจำนวนหนึ่ง โดยมีโต๊ะตั้งอยู่กลางห้อง 1 ตัว และเก้าอี้พลาสติกจำนวนมาก ที่เก้าอี้ทุกตัวเขียนว่า เกียรติ ดอนเมือง หลังรวบรวมของกลางแล้วควบคุมตัวผู้ต้องหาไปสอบสวนที่ สน.ดอนเมือง เบื้องต้นยังไม่มีคนรับเป็นเจ้าบ้านและเจ้ามือ,พ.ต.อ.จิรภพ ภูริเดช เผยว่า การจับกุมครั้งนี้สืบเนื่องมาจากมีหนังสือร้องเรียนไปยัง พ.ต.อ.อัคราเดช พิมลศรี รรท.ผบก.ป.ว่า ที่ร้านดังกล่าวมีการลักลอบเล่นการพนันไฮโลมานานแล้ว พ.ต.อ.อัคราเดช จึงสั่งการให้ตนนำกำลังประมาณ 40 นาย ประสานกับชุดสืบสวน สน.ดอนเมือง และชุดสืบสวน กก.สส.บก.น.2 ชุดสืบสวนนครบาลและเจ้าหน้าที่ทหารเข้าจับกุมบ่อนดังกล่าว พบผู้ต้องหาเป็นชาย 26 คน ผู้หญิง 15 คน เบื้องต้นแจ้งข้อหาลักลอบเล่นการพนันไฮโล อันเป็นลักษณะบ่อนการพนันโดยไม่ได้รับอนุญาต
กองปราบฯประสานตำรวจ นครบาล บุกทลายบ่อน เกียรติ ดอนเมือง เปิดเล่นภายในร้านเคดีเอ็มสุราต่างประเทศชนิดเย้ยกฎหมายริมถนนสรงประภา 
กองปราบ,ทลายบ่อน,ดอนเมือง,เกียรติ ดอนเมือง,เคดีเอ็มสุราต่างประเทศ,ถนนสรงประภา,ไฮโล,ร้องเรียน,ทีมข่าวหน้า1,ข่าวฉบับพิมพ์,ข่า,ไทยรัฐออนไลน์